**ELŐTERJESZTÉS**

**Körmend Város Önkormányzata Képviselő-testülete 2022. június 29--i rendkívüli ülésére**

**Tárgy:** ingatlanértékesítési kérelem megtárgyalása

Tisztelt Képviselő-testület!

A Képviselő-testület 2022.májusában döntött arról, hogy telket értékesít összesen 11 család részére a Hunyadi utcában, azzal, hogy a későbbi közművesítés költségeit is a Vevőknek kell állniuk, melyre vonatkozóan biztosítékot kell adniuk az Önkormányzatnak.

Az értékbecslő szakvéleménye szerint az építési telkek értéke közművesítetlenül 2625 Ft/m2. Az értékesítést ÁFA terheli.

A testületi döntést követően még egy kérelem érkezett ugyanebben a tárgyban, ugyanúgy a Hunyadi utca végén található lakóházak egyik tulajdonosától, Kánya Ferenctől és nejétől, Kánya Ferencnétől (Körmend, Hunyadi u. 85.)

Ugyanúgy készítettük el az előterjesztést, ahogy azt májusban már elfogadta a Testület.

Kérem a Testületet, hogy döntsön a kérelemről.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy értékesíti a körmendi 1407/43 hrsz-ú, kivett beépítetlen terület megjelölésű ingatlant Kánya Ferenc és Kánya Ferencné Körmend, Hunyadi utca 85. szám alatti lakosok részére az értékbecslő által meghatározott 2625 Ft/m2 + ÁFA, azaz az 1407/43 hrsz-ú ingatlan esetében 3.320.625 .Ft + ÁFA vételáron.

Az értékesítés feltételei az alábbiak:

* A Vevők a vételárat egyösszegben, az adásvételi szerződés megkötésétől számított 30 napon belül kötelesek megfizetni.
* A Vevők viselik az adásvétellel kapcsolatos valamennyi költséget.
* Az adásvételi szerződésben szerepeltetni kell, hogy amennyiben a vétel tárgyát képező ingatlan közművesítése megtörténik (akár az Önkormányzat, akár esetlegesen más beruházó által), abban az esetben a Vevőknek viselniük kell a vétel tárgyát képező ingatlanra eső közművesítés költségeit, függetlenül attól, hogy a közművesítésre mikor kerül sor, mekkora a közművesítésnek az ingatlanra eső költsége, és függetlenül attól is, hogy a megvásárolt ingatlan közművesítése időközben más módon megvalósult-e. E kötelezettség teljesítéséért az Önkormányzat javára ingatlanonként 1.200.000 Ft. összeg erejéig jelzálogjogot kell alapítani az értékesítendő ingatlanokra.

Körmend, 2022. 06. 23.

**Bebes István**

**polgármester**